**UČNI STIL**

**Učni stil je kombinacija učnih strategij (načinov učenja), ki jih učenec običajno uporablja v večini učnih situacij.**

Informacija pride do naših možganov s **čutili:** vidom, sluhom, tipom, vonjem, okusom. Ljudje se razlikujemo po tem, katerim čutnim vtisom dajemo prednost pri zaznavanju in predstavljanju oziroma kako najlažje usvojimo novo sporočilo:

* tisti z **vidnim stilom** najbolje razumemo in si zapomnimo, če informacije vidimo;
* za ljudi s **slušnim stilom** ima največji pomen pogovor in ustna razlaga;
* z **gibalnim stilom** pa dojemamo najbolje tisto, kar sami naredimo, če se med učenjem gibljemo.

Ljudje predelujemo informacije na vse tri načine, pogosto pa prevladuje eden. Glede na to si oblikujemo svoj **učni stil.**